Quants desapareguts hi ha?
El ple de l'Ajuntament d'Alacant ha refusat la creació d'una comissió per atendre les 'tasques pendents' per a la recuperació de la Memòria Històrica. La moció presentada pel PSPV, en el primer ple ordinari del mandat, ha comptat amb el suport d'Unides Podem i Compromís, però ha sigut rebutjada per la suma dels vots de PP, Ciutadans i Vox. El socialista Manuel Marín Bernal ha defensat la proposta per a recuperar la 'dignitat' dels 140.000 desapareguts i que 'no se sap on estan'. Bernal ha lamentat que no s'hagi recuperat la regidoria i ha acusat PP i Ciutadans de 'plegar-se' a Vox. A la formació d'extrema dreta li ha recordat que es van suportar quaranta anys 'dels seus pares polítics' i els ha etzibat que els desapareguts també 'eren espanyols'. 'Mentre el PSOE segueixi existint defensarem aquests espanyols a qui els seus pares polítics van fer desaparèixer, ha resolt.
140.000